เห็นมีลูกค้าคนมาต่อคิวรอซื้อทุกครั้งที่ผ่านแต่ไม่ยักจะเห็นว่าเป็นอาหารอะไร เนื่องจากป้ายชื่อร้านหันหลังให้ถนน วันนี้เลยถือโอกาสลงไปอุดหนุนซะหน่อย และก็ไม่ผิดหวังเนื่องจากชอบทานเกี๊ยวซ่าอยู่แล้ว เลยสั่งมาลองทาน 1 กล่อง กับโคโรเกะครีม & บันอีก 1 กล่อง 

ขณะรอเห็นเมนูของทางร้านยังมีอีกหลากหลายเมนู ได้แก่ หมูเสียบไม้ พิซซ่าญี่ปุ่น ทาโกยากิ คเรโคโรเกะ และยากิโซบะ ซึ่งรอให้ลูกค้าได้ลิ้มลองในราคา 30 บาท ทุกเมนู

เกี๊ยวซ่าชิ้นพอดีคำ ทอดได้เหลืองกรอบน่าทาน แต่เสียตรงที่มีไส้น้อยไปนิด แต่ด้วยราคา 5 ชิ้น 30 บาท ก็ถือว่าสมกับราคาครับ

ส่วนโคโรเกะครีม และโคโรเกะบัน ต่างกันตรงไส้ที่อยู่ข้างในระหว่างมันบดผสมปูอัด และมันบดผสมกับเนื้อหมู ต้องทานคู่กับน้ำจิ้มที่ให้มาถึงจะอร่อย

ไว้คราวหน้าจะลองสั่งพิซซ่าญี่ปุ่น ทาโกยากิ กับยากิโซบะ แล้วจะลงรีวิวอีกครั้งนะคร๊าบบบ